Assessering, Kommediante, By OpenStax | Jobilize LLC
1. Jou opvoeder gaan nou 10 vrae lees en daarna 'n kort leesstuk. Jy weet dus reeds dat jy baie aandagtig moet luister. Nadat die leesstuk minstens twee maal voorgelees is, sal die opvoeder weer die vrae herhaal!
Beantwoord die onderstaande vrae soos wat die opvoeder hulle vra:
2. Dis nou jou beurt ... om vir jou klasmaats meer te vertel van jou gunsteling komediant - verkieslik 'n rolprentster of televisiester. Die volgende inligting is nodig:
Wanneer en waar is hy/sy gebore?
Wanneer het hy/sy opgang begin maak?
Name van rolprente of televisiereekse.
Hoekom is hy/sy jou gunsteling komediant?
Voorbeelde van komediante:
Paul Hogan, beter bekend as Crocodile Dundee
Jy kan die skoolbiblioteek of die plaaslike biblioteek besoek vir inligting. Indien jy toegang daartoe het, is die internet ook 'n wonderlike bron van inligting.
Indien jy nie van 'n rolprentster of 'n televisiester weet oor wie jy kan praat nie, kan jy enige ander persoon kies wat jy ken. Jou pa, ma, oupa, oom, neef, vriend of iemand in die buurt is dalk ook 'n komediant, al is hy of sy nie beroemd nie!
Kom vertel dan ook:
Waar en wanneer is hy/sy gebore?
Waar en wanneer het jy agtergekom hy/sy is baie snaaks?
Vertel ons van sy/haar manewales en grappe
3. Die woord, filmster , begin met die letter f , maar verveeld begin met 'n v . Die klanke klink dieselfde, maar hoe weet jy of jy 'n f of v moet skryf? Al uitweg is om die woorde te leer en te onthou.
foto verveeld (bored)
familie vlooi (flea)
fout (mistake) verrassing (surprise)
fiks (fit) valskerm (parachute)
4. Hieronder volg 'n feitekaart van Charlie Chaplin. Jy moet die feite wat in telegramstyl geskryf is, oorskryf in volsinne sodat dit in verhalende vorm is en soos 'n storie lees.
Gebore in Londen 1889.
Vader verlaat huis - een jaar oud.
Armoedig groot geword.
Word lid van seunsgeselskap, sing en dans - nege jaar oud.
Sterf 1977 in Switserland.
Groot invloed op toekoms van rolprente.
Regisseer rolprente, gebruik alledaagse gebeure.
Word miljoenêr en superster.
Meeste rolprente as hierdie karakter.
Vertolk rol van arm ou - kies self kostuum.
Tweede rolprent - skep boemelaar-karakter.
Word raakgesien deur rolprentvervaardiger - 1914 eerste rolprent.
Hoe geslaagd was jou poging om hierdie feite oor te skryf in die verhalende vorm? Ruil met ‘n maat sodat hy of sy jou skryfstuk kan assesseer. Maak ‘n merk () in die toepaslike kolom.
Soms Dikwels Altyd
Al die sinne begin met hoofletters.
Punktuasie is gebruik waar nodig.
Dis in goeie, volsinne geskryf.
Die poging is geslaagd.
1.1.1 reageer persoonlik en krities, stel en beantwoord vrae.
Vir die Opvoeder: Leesstuk by No. 1
Hier volg die leesstuk en die vrae. Lees die vrae voordat die leesstuk gelees word. Sodoende weet die leerders waarvoor hulle moet oplet. Lees die leesstuk en dan weer die vrae sodat leerders die vrae kan beantwoord.
"Wat ek die graagste wil hê, is dat elke kind genoeg moet hê om te eet, klere aan sy lyf, skoene aan sy voete en 'n dak oor sy kop." Dit was die woorde van een van die wêreld se mees geliefde en beroemdste rolprentsterre ooit.
Met sy sakkerige broek, 'n baadjie wat te nou was, 'n klein hoedjie op sy kop, skoene wat te groot was, 'n wandelstok van bamboes, 'n klein snorretjie en 'n koddige stappie, was Charlie Chaplin een van die mees geliefde komediante.
Charlie is in 1889 in Londen gebore en het baie armoedig grootgeword. Tog het hy sy omstandighede te bowe gekom en skatryk en wêreldberoemd geword. Hy is in 1977 oorlede.
(a) Oor wie handel hierdie leesstuk?
(b) Was dit vir hom belangrik dat kinders nie moes swaarkry nie?
(c) Was hy 'n rolprentster?
(d) Het sy klere netjies gepas?
(e) Het hy mense laat lag?
(f) Is hy in New York gebore?
(g) Was sy ouers baie ryk?
(h) Is hy meer as 'n honderd jaar gelede gebore?
(i) Was hy 'n beroemde persoon?
(j) Lewe hy nog?
4. Charlie Chaplin is in 1889 in Londen gebore. Sy vader het die huis verlaat toe hy een jaar oud was. Hy het armoedig groot geword. Op negejarige ouderdom het hy lid geword van 'n seunsgeselskap wat gesing en gedans het. Hy het in 1977 in Switserland gesterf. Chaplin het 'n groot invloed op die toekoms van rolprente gehad. Hy het rolprente geregisseer en alledaagse gebeure gebruik. Hy het 'n miljoenêr en 'n superster geword. In die meeste rolprente het hy die karakter van 'n arm ou vertolk en het self sy kostuum gekies. In sy tweede rolprent, wat in 1914 gemaak is, het hy die boemelaar-karakter geskep. Van 1919 tot 1923 het hy deur Amerika getoer as lid van 'n geselskap komediante. Hy is deur 'n rolprentvervaardiger raakgesien en het in 1913 in sy eerste rolprent gespeel.